Garza - Biquipedia, a enziclopedia libre

# Garza

### De Biquipedia

Garza
Garza (Pica pica)
Estato de conserbazión

Seguro.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Aves
Orden: | Passeriformes
Familia: | Corvidae
Chenero: | Pica
Espezie: | P. pica

Nomenclatura binomial
Pica pica
Linnaeus, 1758

A garza (Pica pica (L., 1758)) ye un muixón d'a familia d'es corbidos con a capeza, coda e patas carauteristicament de color negra, á mientres que ro bientre el tién de color blanca. A coda ye también singularment lierga.

Garza bolando.

As plumas d'a suya coda e alas pueden manifestar brilluras azulencas u berdes pendiendo d'a luz. As alas son curtas e arrondoladas per as ripas. Tién un carauteristico crito que diz cha-cha-cha-cha, que en es pollez se manifiesta més como á chilo. Per tanto, son d'es pocos corbidos que no grallan.

Ye un muixón prou fazil d'identificar e muito abundant. Se puet trobar d'a Peninsula Iberica ta l'Extremo Orient, con poblazions encara en America d'o Norte d'una sozespezie semilar, e también en o norte d'Africa. As suyas midas penden d'entre es 40 e es 45cm de lonchitut, plegando enta 60cm d'amplaria d'as alas.

Una d'as trazas més coneixitas d'es masclos d'istes animals ye ra suya felera de cullir obchetos brillants en l'epoca de zelo suyo, empregando-los ta rondar as fembras con ers. También els ponen en o suyo niedo, que ye carauteristicament redondo, feto con un terainato de brancas e palos.

## [Editar] Tribialidaz

En l'Alto Aragón, sopre tot d'entre ra chent de més edat, encara s'emprega ra parola "garza" como á piropo ta desinnar cuan una muller ye berroya. Isto amuestra l'apreziazión que en a cultura aragonesa se n'ha feto d'istes muixons, més atenzada per as suyas colors e plomas que no per altras trazas d'a suya conduita, e resulta curioso si se contripara con altros puestos d'España, á on istes animals son muito consideratos á mal.

## [Editar] Dibersidat

Autualment es ornitologos ne destinguen á sabelas sozespezies á redol d'o mundo. As prenzipals se pueden beyer en o siguient mapa.

Poblazións de Pica pica en o mundo. Berde: Pica p. pica, Berde claro: P. p. asirensis, Berde mazana: P. p. bactriana, Royo: P. p. bottanensis, Berde fosco: P. p. fennorum, Azul: P. p. galliae, Torquesa: P. p. germanica, Amariello: P. p. hemileucoptera, Bioleta: P. p. hudsonia, Marrón: P. p. jankowskii, Narancha claro: P. p. japonica, Azul fosco: P. p. kamtschatica, Rosa claro: P. p. leucoptera, Narancha: P. p. mauritanica, Azul claro: P. p. melanotos, Rosa: P. p. nuttalli, Royo fosco: P. p. sericea
Retrieved from "http://an.wikipedia.org../../../g/a/r/Garza.html"

Categorías: Pica | Fauna d'Aragón

##### Views

- Articlo
- Descusión
- Current revision

##### Rechirar

##### Atras luengas

- Беларуская
- Български
- Brezhoneg
- Česky
- Cymraeg
- Dansk
- Deutsch
- English
- Español
- Eesti
- Suomi
- Français
- Furlan
- Frysk
- Ido
- Italiano
- 日本語
- ქართული
- 한국어
- Latina
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Русский
- Slovenčina
- Svenska
- Türkçe
- Українська
- West-Vlams
- Walon
- 中文